Music Played by Humans
Music Played by Humans – penktasis britų atlikėjo ir dainų autoriaus Gary Barlow studijinis albumas, išleistas 2020 m. lapkričio 27 d. Tai – pirmasis Barlow albumas per septynerius metus, nuo 2013 m. išleisto „Since I Saw You Last“. Šiam albumui pristatyti išleisti keturi singlai: „Elita“, „Incredible“, „This Is My Time“ ir „Enough is Enough“. Albumas susilaukė teigiamų kritikų įvertinimų ir buvo komerciškai sėkmingas. Per pirmąją savaitę Jungtinėje Karalystėje parduota per 46 tūkstančiai kopijų ir „Music Played by Humans“ debiutavo pirmojoje albumų reitingo vietoje, tapdamas trečiuoju atlikėjo įrašu, pasiekusiu šią viršūnę.